**A Magyar Ügyvédi Kamara elnökének**

**1/2019. (VII. 31.)**

**MÜK elnöki határozata**

**az azonosítás során használható egyes elektronikus hírközlő eszközök auditációjáról[[1]](#footnote-1)**

**1.** A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben és az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvényben meghatározott kötelezettségek teljesítéséről szóló 10/2019. (VI. 24.) MÜK szabályzat 5.6. pontja szerinti hatáskörömben eljárva a következő elektronikus hírközlő eszközöket auditálom:

a) a Skype szoftver bármely operációs rendszerre kiadott, 8.50.0.38 vagy újabb verziója

b) a Skype for Business szoftver bármely operációs rendszerre kiadott, 16.0.4795.1000 vagy újabb verziója

c) a Microsoft Teams szoftver Windows és macOS operációs rendszerre kiadott 1.2.00.4664 vagy újabb verziója, az iOS operációs rendszerre kiadott 1.0.80 vagy újabb verziója, az Android operációs rendszerre kiadott 1416/1.0.0.2019071503 vagy újabb verziója,

d) a bluejeans.com honlapon keresztül elérhető videotelefon-szolgáltatás,

e) a Google Hangouts Meet azon szolgáltatása, amely a kép- és hang egyidejű rögzítését és mentését az alkalmazáson belül biztosítja[[2]](#footnote-2),

f) a LogMeIn <https://gotomeeting.com> weboldalon elérhető azon GoToMeeting szolgáltatása, amely a kép- és hang egyidejű rögzítését és mentését az alkalmazáson belül biztosítja[[3]](#footnote-3),

g) a Cisco azon v39.0 vagy magasabb verziószámú Webex Meetings szolgáltatása, amely a kép- és hang egyidejű rögzítését és mentését az alkalmazáson belül biztosítja[[4]](#footnote-4).

**2.** Ez a határozat a Pmt-szabályzat hatályba lépésének a napjától alkalmazandó.

**3.** Elrendelem az 1. pontban megjelölt elektronikus hírközlő eszközök auditáltsága tényének közzétételét a Magyar Ügyvédi Kamara honlapján.

1. A 2020. március 23. napjáig közzétett módosításokkal egységes szerkezetben. [↑](#footnote-ref-1)
2. Megállapította a 3/2020. (IV. 3.) MÜK elnöki határozat 1. pontja, hatályos 2020. április 3-tól. [↑](#footnote-ref-2)
3. Megállapította a 4/2020. (IV. 7.) MÜK elnöki határozat 1. pontja, hatályos 2020. április 8-tól. [↑](#footnote-ref-3)
4. Megállapította a 4/2020. (IV. 16.) MÜK elnöki határozat 1. pontja, hatályos 2020. április 17-től. [↑](#footnote-ref-4)